Ła reumatołoxia ła xe cheła rama de ła medexina interna che ła se òcupa de łe condision morboxe che łe intaresa el aparato mùscoło-schełètrego e i Tesui conetivi de l'organismo. El tèrmano reumatismo el ingagna frecuentemente, visto che ła so conprension no ła xe sol suito asoçàbiłe a on òrgano spesìfego: el trae ła so orìxane dal grego ῥεῦμα inte el so signifegar de "scorimento", inte ła intension de descrìvar on ipotètego mecanismo de małatia ligà al scorimento, al fluir de "umori" patołòxeghi boni a determenar on proçeso morboxo. Łe małatie reumàteghe łe połe intaresare i osi, artegołasion e muscołi, ma anca òrgani interiuri, par exenpio el core, serveło, polmuni, i vaxi sanguigni e i nervi. Ła reumatołoxia ła xe ła disiplina mèdega che ła se òcupa del stùdio de łe małatie reumàteghe o reumatismi. El reumatòłogo el xe el mèdego speçałista esperto inte ła diàgnoxe e inte ła cura de ste małatie.